V jednom z najkrajších štadiónov sveta sa odohrá prestížny duel medzi domácou Borussiou a kráľovským Realom. Vycestujte za skvelým futbalom v spoločnosti najskúsenejšej športovej CK na Slovensku!
Letecký zájazd na zápas Borussia Dortmund – Real Madrid v cene od 530 € obsahuje:
- Obojsmernú letenku Budapešť – Dortmund so všetkými poplatkami
- Ubytovanie v 3* hoteli na 2 noci s výbornou polohou voči štadiónu a centru mesta
- Vstupenku základnej kategórie – vyššie kategórie na vyžiadanie
- Služby slovenského delegáta v Dortmunde (pri skupine 10 a viac klientov)
- Nonstop infolinku
- Kupón od Fotolabu v hodnote 3 0€
* možnosť doobjednať špeciálne poistenie pre futbalové zájazdy
*Transfer Bratislava – Budapešť – Bratislava nie je v cene, zabezpečíme na vyžiadanie
Návšteva 80-tisícového kotla prináša zážitky na celý život a spokojní klienti CK FutbalTour.sk sú toho dôkazom!
Málokde je futbalový klub s mestom tak prerastený, ako je to v Dortmunde. Lásku obyvateľov k miestnej Borussii v meste neprehliadnete ani ak vás futbal, vôbec nezaujíma, aj keď to určite nebude váš prípad. Ak si však chcete pred futbalom trocha oddýchnuť, v Dortmunde sa dá toho zažiť veľa i mimo štadiónu.
Dortmund je staré banské mesto, ale ak čakáte fabriky a bane na každom rohu, budete milo prekvapení. Po druhej svetovej vojne, keď bolo mesto bombardovaním takmer celé zničené, sa z ťažiarskeho mesta postupne stala zelená metropola. Viac ako polovicu územia mesta tvorí zeleň – lesy, parky a oddychové zóny. Môžete v nich načerpať energiu pred futbalom, po výživnej prechádzke mestom. Tým čo radi objavujú pamiatky, odporúčame navštíviť miestne kostoly, ktorých veže tvoria neopakovateľnú panorámu mesta.
Keďže budete v Nemecku, nemôžete obísť pivnú kultúru. Pivo je s Dortmundom spojené prakticky od jeho založenia a aj dnes v meste môžete ochutnať množstvo skvelých lokálnych pív. Ešte pred ochutnávaním, ale určite zavítajte do miestneho pivného múzea Hansa, ktoré vám porozpráva príbehy o miestnych pivárskych majstroch. Verte nám, prehliadka stojí za to.
Futbalovo asi Dortmund zvlášť predstavovať netreba. Najvernejší fanúšikovia v Európe a Yellow Wall na Südtribüne sú ikonické javy, ktoré neodmysliteľne patria k značke BVB. Ak túžite zažiť súboj s rivalmi určite si vyberte Westfálske derby so Schalke 04, ktoré sídli v neďalekom Gelsenkirchene. Býva poriadne ostré. Do súboja o vládcu Porúria sem tam vstúpi aj Fortuna Dusseldorf, ale tej sa v posledných rokoch príliš nedarí postúpiť do Bundesligy.
Presvedčili sme vás? Tak poďte s nami aj vy zažiť najlepšiu futbalovú atmosféru v Európe a presvedčte sa, že legendy o nej neklamú. Vyberte si niektorý z našich zájazdov do Signal Iduna Parku. Nebudete sklamaní.
Ak si želáte zaslať bližšie informácie k zájazdu na Borussiu Dortmund, KONTAKTUJTE NÁS
Vyjadrenia klientov zo zápasov Borussia Dortmund, Real Madrid
Skúsenosti sú individiálne a môžu sa líšiť.
- Neskutočný zážitok, všetko prebehlo v najlepšom poriadku,doprava z letiska na letisko zabezpečená, komunikácia s delegátom na veľmi dobrej úrovni, mali sme sa v prípade nejasností a otázok na koho obrátiť a ich ochota bola 100 percentná, spokojnosť veľká, odporúčam aj ostatným.
- Dobrý deň prajem Karol, týmto Vám, Marekovi a Alex a samozrejme aj celej agentúre chcem v mene našej malej skupinky aj takýmto spôsobom poďakovať za skvelý športový zážitok, aj keď pre nás fanúšikov Realu bez povestnej čerešničky na torte, ale najmä za profesionálne pripravený zájazd, za starostlivosť, ochotu ktorú ste o nás prejavovali od príchodu na letisko až po posledné podanie si rúk s Marekom v Bratislave. Vám želám, aby ste dnes zo štadióna pre nás tak úžasného odchádzali v oveľa veselšej nálade ako v sobotu. Ja si žiaľ už tento zápas pozriem len v telke. Tak ako sme to tlmočili včera Marekovi budeme Vašu agentúru odporúčať všetkým, ktorí budú mať záujem vidieť kvalitné športové podujatie.Pekný športový zážitok a šťastný návrat na Slovensko s pozdravom
Borussia Dortmund
Borussia Dortmund - vraj druhý najobľúbenejší tím väčšiny futbalových fanúšikov na svete. Tí, ktorí chodia priamo na zápasy do Signal Iduna Parku sa považujú za najvernejších v Európe. Sympatický klub má doma už roky vypredané a ikonický Yellow Wall na Südtribune je fenomén, ktorý nemá konkurenciu. Dortmund navyše preferuje útočný futbal v divácky atraktívnom štýle vyhraj alebo zomri, preto je ťažké neprepadnúť jeho kúzlu. Lokálnym rivalom je Schalke 04, no po posledných kontroverzných prestupoch sa stupňuje aj iskrenie s Bayernom.Viete, že: Borussia Dortmund nie je obľúbená len u fanúšikov? Majú ju radi aj súperi, keď klubu hrozil bankrot, pôžičky jej poskytli aj konkurenčné kluby na čele s Bayernom Mníchov.
Real Madrid
Najslávnejší a najúspešnejší futbalový klub na svete. Biely balet je esencia toho najlepšieho čo futbal ponúka. Domáce zápasy hráva kráľovský klub na štadióne Santiaga Bernabeua. Nenávideným rivalom je FC Barcelona, no aj v Madride Real bojuje o fanúšikov s obľúbeným Atléticom Madrid. Filozofiou Realu je zložiť tím snov z najlepších futbalistov planéty. Čokoľvek iné, ako vyhrať každú trofej o ktorú klub hrá, sa považuje za neúspech. Ligu Majstrov vyhral Real Madrid rekordných 13 krát a v počte Európskych triumfov nemá konkurenciu.Viete, že: Najslávnejší hráč Realu Madrid Alfrédo Di Stefano pôvodne podpísal kontrakt Barcelone? Odohral za ňu aj prípravný zápas, až potom sa komplikovane presunul do Madridu a stal sa jeho legendou.